Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 139/15/6606	Lučenec, 25.5.2015
EEČ : 2-47-62-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletej dcéry XXXXX - XXXXX nar. 18.05.1999, hoci bol právoplatným rozsudkom Okresného súdu v Lučenci č.k. 11P 604/2009 zo dňa 26.10.2009 zaviazaný k plateniu výživného mesačne sumou 30 %  zo sumy životného minima počnúc dňom 16.12.2009 vždy mesačne predom do 20-teho dňa toho ktorého mesiaca do rúk XXXXX, nar. XXXXX, ktorému bola maloletá zverená do náhradnej osobnej starostlivosti, takto uloženú povinnosť riadne pravidelne a v plnej výške neplnil v Poltári časť Zelené a inde a za obdobie od 01.12.2014 doposiaľ XXXXX na výživnom dlhoval celkovú sumu 162,80 €,

lebo zanikla trestnosť činu

Odôvodnenie:
	Proti obvinenému XXXXX bolo povereným príslušníkom PZ, OO PZ v Poltári vedené trestné stíhanie  pre prečin zanedbania povinnej výživy podľa § 207 odsek 1 Trestného zákona na tom skutkovom základe, ktorý je uvedený vo výrokovej časti tohto uznesenia. 
Po ukončení skráteného vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h) Trestného poriadku s poukazom na ustanovenie § 86 odsek 1 písm. a) Trestného zákona. Po preskúmaní vyšetrovacieho spisu som zistila, že predmetný návrh je dôvodný.
Obvinený XXXXX vo svojej výpovedi uviedol, že si je vedomý vyživovacej povinnosti voči dcére XXXXX XXXXX XXXXX ktorá bola zverená do starostlivosti XXXXX a to sumou 30 % zo sumy životného minima. Doznal, že od decembra 2014 až do apríla 2015 dlhuje na výživnom sumu 135,65 €. Keďže po obdržaní výzvy na úhradu výživného nemal finančnú hotovosť, tak celý dlh na výživnom vrátane bežného výživného za máj 2015 uhradil dňa 15.05.2015. V tento deň poštovou poukážkou zaslal poškodenému sumu 162,80 €, o čom predložil doklad.
Svedok - poškodený XXXXX v plnom rozsahu potvrdil výpoveď obvineného. Dňa 18.05.2015 uviedol, že tento deň si na pošte v Kokave nad Rimavicou prebral sumu 162,80 €, ktorú mu zaslal obvinený. Ku dňu konania výsluchu teda obvinený na výživnom  nemá žiadny dlh. 
	Skutočnosť, že obvinený uhradil poštovým poukazom vyššie uvedenú sumu potvrdzuje jeho fotokópia na č.l. 21 vyšetrovacieho spisu. 
Podľa § 86  odsek 1 písmeno a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 
	Keďže obvinený XXXXX využil možnosť ustanovenia § 86 odsek 1 písmeno a) Trestného zákona a  svoju vyživovaciu povinnosť voči dcére XXXXX XXXXX dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jela Gaštanová
prokurátorka